CELEX: 32018D0419
Language: fi
Date: 2018-03-16 00:00:00
Title: Komission täytäntöönpanopäätös (EU) 2018/419, annettu 16 päivänä maaliskuuta 2018, afrikkalaiseen sikaruttoon liittyvistä tietyistä suojatoimenpiteistä Romaniassa (tiedoksiannettu numerolla C(2018) 1707) (ETA:n kannalta merkityksellinen teksti. )

19.3.2018   
            
            
               FI
            
            
               Euroopan unionin virallinen lehti
            
            
               L 75/38
            
         KOMISSION TÄYTÄNTÖÖNPANOPÄÄTÖS (EU) 2018/419,
   annettu 16 päivänä maaliskuuta 2018,
   afrikkalaiseen sikaruttoon liittyvistä tietyistä suojatoimenpiteistä Romaniassa
   
      
         (tiedoksiannettu numerolla C(2018) 1707)
      
   
   (Ainoastaan romaniankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Afrikkalainen sikarutto on kotieläiminä pidettävien sikojen ja luonnonvaraisten sikojen kantoihin vaikuttava tarttuva virustauti, joka voi merkittävästi heikentää siankasvatuksen kannattavuutta ja aiheuttaa häiriötä unionin sisäisessä kaupassa ja viennissä kolmansiin maihin.
            
         
               (2)
            
            
               Afrikkalaisen sikaruton puhjetessa on olemassa vaara, että taudinaiheuttaja leviää muille sikatiloille ja luonnonvaraisiin sikoihin. Tämän tuloksena se voi levitä yhdestä jäsenvaltiosta toisiin jäsenvaltioihin ja kolmansiin maihin elävien sikojen tai niistä saatavien tuotteiden kaupan välityksellä.
            
         
               (3)
            
            
               Neuvoston direktiivissä 2002/60/EY (3) säädetään unionissa toteutettavista vähimmäistoimenpiteistä afrikkalaisen sikaruton torjumiseksi. Direktiivin 2002/60/EY 9 artiklassa säädetään suoja- ja valvontavyöhykkeiden muodostamisesta kyseisen taudin puhjetessa; niillä on sovellettava kyseisen direktiivin 10 ja 11 artiklassa vahvistettuja toimenpiteitä.
            
         
               (4)
            
            
               Komission täytäntöönpanopäätös (EU) 2018/86 (4) annettiin sen jälkeen, kun Romaniassa oli muodostettu direktiivin 2002/60/EY 9 artiklan mukaisesti suoja- ja valvontavyöhykkeet kyseisessä jäsenvaltiossa esiintyneiden afrikkalaisen sikaruton taudinpurkausten vuoksi.
            
         
               (5)
            
            
               Täytäntöönpanopäätöksen (EU) 2018/86 antamisen jälkeen Romania on ilmoittanut komissiolle afrikkalaisen sikaruton uudesta taudinpurkauksesta takapihalla pidettävässä karjassa. Romania on myös asianmukaisesti toteuttanut direktiivin 2002/60/EY mukaisesti tarvittavat toimenpiteet kyseisen viimeaikaisen taudinpurkauksen jälkeen, mukaan lukien uusien suoja- ja valvontavyöhykkeiden muodostaminen direktiivin 2002/60/EY 9 artiklan mukaisesti.
            
         
               (6)
            
            
               Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen määrittää unionin tasolla alueet, jotka on nyt vahvistettu afrikkalaisen sikaruton suoja- ja valvontavyöhykkeiksi Romaniassa yhteistyössä kyseisen jäsenvaltion kanssa.
            
         
               (7)
            
            
               Romanian suoja- ja valvontavyöhykkeiksi nyt määritetyt alueet olisi esitettävä tämän päätöksen liitteessä ja kyseisen aluejaon kesto olisi vahvistettava.
            
         
               (8)
            
            
               Lisäksi olisi kumottava täytäntöönpanopäätös (EU) 2018/86 ja korvattava se tällä päätöksellä Romanian ajantasaistetun tautitilanteen huomioon ottamiseksi.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Romanian on varmistettava, että direktiivin 2002/60/EY 9 artiklan mukaisesti muodostetut suoja- ja valvontavyöhykkeet käsittävät vähintään tämän päätöksen liitteessä suoja- ja valvontavyöhykkeiksi luetellut alueet.
   2 artikla
   Kumotaan täytäntöönpanopäätös (EU) 2018/86.
   3 artikla
   Tätä päätöstä sovelletaan 30 päivään kesäkuuta 2018.
   4 artikla
   Tämä päätös on osoitettu Romanialle.
   
      Tehty Brysselissä 16 päivänä maaliskuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, p. 29.
   
      (3)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
   
      (4)  Komission täytäntöönpanopäätös (EU) 2018/86, annettu 19 päivänä tammikuuta 2018, afrikkalaiseen sikaruttoon liittyvistä tietyistä suojatoimenpiteistä Romaniassa (EUVL L 16, 20.1.2018, s. 13).
   
      LIITE
      
                  Romania
               
               
                  1 artiklassa tarkoitetut alueet
               
               
                  Päivämäärä, johon asti voimassa
               
            
                  Suojavyöhyke
               
               
                  
                     Satu Mare county with following localities:
                  
                               
                           
                           
                              Nisipeni locality, Lazuri commune,
                           
                        
                               
                           
                           
                              Bercu locality, Lazuri commune,
                           
                        
                               
                           
                           
                              Bercu Nou locality, Micula commune,
                           
                        
                               
                           
                           
                              Micula locality, Micula commune,
                           
                        
                               
                           
                           
                              MiculaNoua locality, Micula commune.
                           
                        
               
                  30. kesäkuuta 2018
               
            
                  Valvontavyöhyke
               
               
                  
                     Satu Mare county with following localities:
                  
                               
                           
                           
                              Cidreag locality, Halmeu commune
                           
                        
                               
                           
                           
                              Porumbesti locality, Halmeu commune
                           
                        
                               
                           
                           
                              Halmeu locality
                           
                        
                               
                           
                           
                              Dorobolt locality, Halmeu commune
                           
                        
                               
                           
                           
                              Mesteacan locality, Halmeu commune
                           
                        
                               
                           
                           
                              Turulung locality, Turulung commune
                           
                        
                               
                           
                           
                              Draguseni locality, Turulung commune
                           
                        
                               
                           
                           
                              Agris locality, Agris commune
                           
                        
                               
                           
                           
                              Ciuperceni locality, Agris commune
                           
                        
                               
                           
                           
                              Dumbrava locality, Livada commune
                           
                        
                               
                           
                           
                              Vanatoresti locality, Odoreu commune
                           
                        
                               
                           
                           
                              Botiz locality, Odoreu commune
                           
                        
                               
                           
                           
                              Lazuri locality, Lazuri commune
                           
                        
                               
                           
                           
                              Noroieni locality, Lazuri commune
                           
                        
                               
                           
                           
                              Peles locality, Lazuri commune
                           
                        
                               
                           
                           
                              Pelisor locality, Lazuri commune
                           
                        
               
                  30. kesäkuuta 2018